Et trafikuheld i Limfjordstunnelen skabte kø nordenfjords.

Trafikanter med forhåbning om en nem tur gennem Limfjordstunnelen til Himmerland fik sig torsdag morgen klokken 8 en kedelig overraskelse. Et uheld syd for tunnelens sydgående rør spærrerde i en halv time den venstre vejbane med trafikale problemertil følge. - Det var et lille harmonikasammenstød i overhalingssporet på vej mod Aarhus, men vi fik dem skubbet ud til siden, og så kunne trafikken glide igen. Så længe det er uden for tunnelen er det ikke så slemt, siger vagtchef ved Nordjyllands Politi Per Vagn Nielsen. Klokken 8.30 blev alle restriktioner ophævet, og trafikken begyndte hurtigt at glide igen. Der skete ingen personskade ved uheldet.